Държавен вестник, бр. 22, 2020 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  22
облагаемите печалби на това предприятие, 
се приспадат при същите условия, както ако 
са били платени на местно лице на първата 
посочена държава. 
5. Предприятия на едната договаряща 
държава, имуществото на които изцяло или 
частично се притежава или контролира, пря­
ко или непряко, от едно или повече местни 
лица на другата договаряща държава, не се 
подлагат в първата посочена държава на как­
вото и да е данъчно облагане или свързаните 
с него задължения, които са различни или 
по-обременителни от данъчното облагане и 
свързаните с него задължения, на които са 
или могат да бъдат подложени други подобни 
предприятия на първата посочена държава.
6. Нищо, съдържащо се в този член, не 
задължава едната договаряща държава да 
предостави на местни лица на другата до­
говаряща държава лични отстъпки, данъчни 
облекчения и намаления за данъчни цели на 
основание гражданския статут или семейни­
те задължения, които предоставя на своите 
собствени местни лица.
7. Разпоредбите на този член се прилагат 
по отношение на данъците, посочени в чл. 2 
на тази Спогодба.
Член 26
Процедура за взаимно споразумение
1. Когато едно лице счете, че действията 
на едната или на двете договарящи държави 
водят или ще доведат за него до данъчно 
облагане, несъответстващо на разпоредбите 
на тази Спогодба, то може, независимо от 
средствата за защита, предвидени в наци-
оналните законодателства на тези държави, 
да представи своя случай пред компетентния 
орган на която и да е от договарящите дър­
жави. Случаят трябва да бъде представен в 
срок от три години от първото уведомяване 
за действието, водещо до данъчно облагане, 
несъответстващо на разпоредбите на Спо­
годбата.
2. Компетентният орган, ако счете, че 
възражението е основателно и ако не е в 
състояние да достигне сам до удовлетвори­
телно разрешение, полага усилия да реши 
случая посредством взаимно споразумение 
с компетентния орган на другата договаря­
ща държава с оглед да се избегне данъчно 
облагане, което не е в съответствие със 
Спогодбата. Всяко постигнато споразумение 
се прилага независимо от сроковете, пред­
видени в националното законодателство на 
договарящите държави.
3. Компетентните органи на договаря­
щите държави полагат усилия да разрешат 
посредством взаимно споразумение всички 
затруднения или съмнения, възникващи във 
връзка с тълкуването или прилагането на 
Спогодбата. Те също така могат да се кон­
султират взаимно за избягване на двойното 
данъчно облагане за случаи, които не са 
предвидени в Спогодбата.
4. Компетентните органи на договарящи­
те държави могат да контактуват директно 
помежду си, включително чрез съвместна 
комисия, състояща се от тях или от техни 
представители, с цел постигане на споразу­
мение по смисъла на предходните алинеи.
Член 27
Обмен на информация
1. Компетентните органи на договарящите 
държави си разменят такава информация, за 
която може да се предвиди, че е от значение 
за изпълнение разпоредбите на тази Спогодба 
или за администрирането или привеждането 
в изпълнение на вътрешните законодателства 
относно данъци от всякакъв вид и описание, 
наложени от страна на договарящите държави 
или техни политически подразделения, или 
органи на местна власт, доколкото предвиде­
ното в тях данъчно облагане не противоречи 
на Спогодбата. Обменът на информация не 
е ограничен от чл. 1 и 2.
2. Всяка информация, получена съгласно 
ал. 1 от едната договаряща държава, се счита 
за поверителна също както информацията, 
получена съобразно вътрешното законода­
телство на тази държава, и се разкрива само 
на лица или органи (включително съдилища 
и административни органи), занимаващи се 
с определянето или събирането, принуди­
телното изпълнение или наказателното пре­
следване, решаването на жалби във връзка с 
данъците, посочени в ал. 1, или с контрола 
върху горните дейности. Такива лица или 
органи ползват информацията само за такива 
цели. Те могат да разкриват информацията 
на съдебни процеси или при постановяване 
на съдебни решения. Независимо от горното 
информация, получена от едната договаряща 
държава, може да бъде използвана за други 
цели, когато тази информация може да бъде 
използвана за такива други цели съгласно 
законодателствата на двете държави и ком­
петентният орган на предоставящата инфор­
мацията държава разреши това използване. 
3. Разпоредбите на ал. 1 и 2 в никакъв 
случай не се разглеждат като налагащи на 
една от договарящите държави задължението:
а) да предприема административни мерки, 
отклоняващи се от законите и админи­
стративната практика на тази или на 
другата договаряща държава;
б) да предоставя информация, която не 
може да се получи съгласно законите 
или по обичайна административна 
процедура на тази или на другата до­
говаряща държава;
в) да предоставя информация, която би 
разкрила каквато и да е търговска,